钦定古今图书集成/明伦汇编/氏族典/第346卷 > 周长孺
## 钦定古今图书集成/明伦汇编/氏族典/第346卷 > 周长孺

按《万姓统谱》：长孺字士彦，澶渊人，杨寘榜登第，为卫
州共城县令，得师曰邵康节先生。士彦事先生，执弟
子礼。先生告以先天之学，士彦性刚，遇事辄发，既从
先生，即淡然若无意于世者。其季弟直孺怪而问之，
士彦慨然曰：“此吾得于先生者。”士彦在共城猎，有兔
起草间，自射中之，即其处不复见兔，有石刻，其文曰：
“士彦当都而卒。”后士彦每至京师，不敢留。治平末，以
都官员外郎知剑州普城县，卒。丧过洛，贫不能行。康
节留其家，经纪甚备，教其子纯明以学问为娶程伊
川先生之侄。登元祐初进士第。